Viljandis

Viljandis () – miestas pietinėje Estijos dalyje, prie Viljandžio ežero. Viljandžio apskrities administracinis centras. Mašinų, lengvoji, medienos apdirbimo, maisto pramonė. Muziejus, išlikęs dvaras. Piečiau miesto telkšo Viljandžio ežeras. Kasmet liepos pabaigoje mieste vyksta Viljandžio folkloro festivalis. Veikia Tartu universiteto Viljandžio kultūros akademija.

 Istorija 

1211 m. pirmąkart minima Viljandžio tvirtovė. Miestas rašytiniuose šaltiniuose paminėtas 1283 m. Livonijos ordinui priklausiusi Viljandžio pilis () buvo didžiausia visame Pabaltijyje. XIV a. priklausė Hanzos sąjungai. 1560 m. pilį užėmė Rusija. Per Lenkijos-Švedijos karą XVII a. pradžioje pilis buvo sugriauta. 1783 m. Viljandis gavo miesto statusą.

 Miestai-partneriai 
  Valmiera, Latvija
  Arensburgas, Vokietija
  Esliovas, Švedija
  Frostburgas, JAV
  Herniosandas, Švedija
  Porvas, Suomija
  Mindenas-Liubekė, Vokietija

 Sportas 
Mieste populiarios sporto šakos – rankinis, futbolas, tinklinis, krepšinis, šaudymas iš lanko, irklavimas, imtynės.
 JK Viljandi Tulevik – futbolo klubas;
 FC Viljandi – buvęs futbolo klubas;
 Viljandžio miesto stadionas ();

 Galerija 

 Šaltiniai 

 Nuorodos 
 Miesto oficiali svetainė
 Viljandžio dvaras

Kategorija:Estijos miestai
Kategorija:Hanzos miestai